CELEX: 62010CA0203
Language: el
Date: 2011-03-03 00:00:00
Title: Υπόθεση C-203/10: Απόφαση του Δικαστηρίου (τρίτο τμήμα) της 3ης Μαρτίου 2011 [αίτηση του Varhoven administrativen sad (Βουλγαρία) για την έκδοση προδικαστικής αποφάσεως] — Direktsia «Obzhalvane i upravlenie na izpalnenieto» — Varna κατά Auto Nikolovi OOD (Οδηγία 2006/112/ΕΚ — Φόρος προστιθεμένης αξίας — Μεταχειρισμένα εξαρτήματα για αυτοκίνητα οχήματα — Εισαγωγή εντός της Ένωσης από υποκείμενο στον φόρο μεταπωλητή — Καθεστώς του περιθωρίου κέρδους ή κανονικό σύστημα ΦΠΑ — Γένεση του δικαιώματος προς έκπτωση — Άμεσο αποτέλεσμα)

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/7
            
         Απόφαση του Δικαστηρίου (τρίτο τμήμα) της 3ης Μαρτίου 2011 [αίτηση του Varhoven administrativen sad (Βουλγαρία) για την έκδοση προδικαστικής αποφάσεως] — Direktsia «Obzhalvane i upravlenie na izpalnenieto» — Varna κατά Auto Nikolovi OOD
   (Υπόθεση C-203/10) (1)
   
   (Οδηγία 2006/112/ΕΚ - Φόρος προστιθεμένης αξίας - Μεταχειρισμένα εξαρτήματα για αυτοκίνητα οχήματα - Εισαγωγή εντός της Ένωσης από υποκείμενο στον φόρο μεταπωλητή - Καθεστώς του περιθωρίου κέρδους ή κανονικό σύστημα ΦΠΑ - Γένεση του δικαιώματος προς έκπτωση - Άμεσο αποτέλεσμα)
   2011/C 130/13
   Γλώσσα διαδικασίας: η βουλγαρική
   
      Αιτούν δικαστήριο
   
   Varhoven administrativen sad
   
      Διάδικοι στην υπόθεση της κύριας δίκης
   
   Direktsia «Obzhalvane i upravlenie na izpalnenieto» — Varna
   
      κατά
   
   Auto Nikolovi OOD
   
      Αντικείμενο
   
   Αίτηση εκδόσεως προδικαστικής αποφάσεως — Varhoven administrativen sad — Ερμηνεία των άρθρων 311, παράγραφος 1, σημείο 1, 314 και 320, παράγραφοι 1, πρώτο εδάφιο, και 2, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1) — Καθεστώς επιβολής περιθωρίου κέρδους του υποκειμένου στον φόρο μεταπωλητή, όταν εισάγει μεταχειρισμένα αγαθά στην Κοινότητα — Έννοια του όρου «μεταχειρισμένα αγαθά» και σημασία που έχει για την έννοια αυτή η δυνατότητα εξατομίκευσης των εν λόγω αγαθών — Χρόνος κατά τον οποίο γεννάται το δικαίωμα του υποκειμένου στον φόρο μεταπωλητή να εκπέσει τον ΦΠΑ — Άμεσο αποτέλεσμα του άρθρου 314 της οδηγίας
   
      Διατακτικό
   
   
               1)
            
            
               Το άρθρο 314 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, πρέπει να ερμηνευθεί υπό την έννοια ότι το καθεστώς του περιθωρίου κέρδους δεν έχει εφαρμογή σε παραδόσεις αγαθών όπως μεταχειρισμένων εξαρτημάτων για αυτοκίνητα οχήματα τα οποία ο υποκείμενος στον φόρο μεταπωλητής εισήγαγε ο ίδιος εντός της Ευρωπαϊκής Ένωσης υπό το κανονικό καθεστώς φόρου προστιθέμενης αξίας.
            
         
               2)
            
            
               Το άρθρο 320, παράγραφοι 1, πρώτο εδάφιο, και 2, της οδηγίας 2006/112 έχει την έννοια ότι αντιβαίνει σε αυτό εθνική διάταξη δυνάμει της οποίας μετατίθεται, έως την επόμενη υπαγόμενη σε κανονικό καθεστώς φόρου προστιθέμενης αξίας παράδοση, το δικαίωμα του υποκείμενου στον φόρο μεταπωλητή να εκπέσει τον καταβληθέντα φόρο προστιθέμενης αξίας, κατ’ εφαρμογή του εν λόγω καθεστώτος, κατά την εισαγωγή αγαθών τα οποία δεν αποτελούν αντικείμενα καλλιτεχνικής, συλλεκτικής ή αρχαιολογικής αξίας.
            
         
               3)
            
            
               Τα άρθρα 314 και 320, παράγραφοι 1, πρώτο εδάφιο, και 2, της οδηγίας 2006/112 έχουν άμεσο αποτέλεσμα δυνάμει του οποίου ιδιώτης μπορεί να τα επικαλεστεί ενώπιον εθνικού δικαστηρίου προκειμένου να εμποδίσει την εφαρμογή εθνικής ρυθμίσεως ασυμβίβαστης προς τις διατάξεις αυτές.
            
         
      (1)  ΕΕ C 195 της 17.7.2010.